stanford-oval/wikipedia huggingface dataset:
Al-Rayyanin stadion

| Al-Rayyanin stadion |
| --- | --- |

Rakennuksen tiedot
Sijainti:   Al-Rayyan, Qatar
Koordinaatit:  25.329640°N, 51.342273°E
Rakennustyöt aloitettu:  2001–2002
Avattu:  2003
Remontoitu:  2016–2020
Pääurakoitsijat:  Al-Balagh ja Larsen & Toubro
Käyttäjät
 Al-Rayyan SC 
Katsojakapasiteetti
 40 000 
Lisää rakennusartikkeleitaArkkitehtuurin teemasivulla
Al-Rayyanin stadion (arab. ملعب أحمد بن علي‎, engl. Ahmad bin Ali Stadium) on Al-Rayyanissa Qatarissa sijaitseva yleisurheilu- ja jalkapallostadion. Entinen stadion avattiin vuonna 2003 ja purettiin vuonna 2015. Uudelleenrakennettu stadion avattiin 18. joulukuuta 2020.
Stadionin nykyinen yleisökapasiteetti 40 000 ja se on yksi jalkapallon MM-kilpailujen 2022 pelipaikoista.
Kuvagalleria

Käännös suomeksi
Abraham Speijer

Abraham Speijer
Abraham Speijer (Speyer) (19. marraskuuta 1873 Amsterdam – 5. lokakuuta 1956 Amsterdam) oli hollantilainen shakkimestari.
Speijer jakoi ensimmäisen sijan Adolf Ollandin kanssa shakin Hollannin-mestaruuskilpailuissa Leidenissä 1909, vaikka Olland tunnustettiin mestariksi.
Speijer voitti useita turnauksia ja hävisi ottelut muun muassa Emanuel Laskeria ja Max Euwea vastaan.
Al-Rahman

Suura 55 katkelma 900-luvulta peräisin olevassa Koraanin käsikirjoituksessa.
Al-Rahman (arab. ٱلرَّحْمَانِ‎, ar-raḥmān, suom. Armollisen suura) on Koraanin 55. suura ja luokitellaan mekkalaiseksi. Jae 29 on kuitenkin medinalainen. Suura sisältää 78 jaetta.
Sisältö

Jaakko Hämeen-Anttilan mukaan suura on rakenteeltaan poikkeuksellinen, sillä siinä toistuu 31 kertaa säe "Minkä Herranne armotöistä te siis kiistätte", mikä antaa suuralle antifonisen eli kehyslausetta käyttävän hymnin sävyn. Günter Lülingin esittämän teorian mukaan noin kolmasosa Koraanin suurista olisi todellisuudessa ollut kristillisiä hymnejä.
Suura kuvaa Jumalan tunnusmerkkejä luonnossa, tuomiopäivää ja Paratiisia.
Suuran 55 resitointia arabiaksi.
Akepat

| Akepat |
| --- | --- |
 Akekee (Loxops caeruleirostris)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Akepat Loxops  Cabanis, 1847
Katso myös
   Akepat Wikispeciesissä   Akepat Commonsissa 
Infobox OKNimi-testi OK: 
Akepat (Loxops) on peippojen heimoon kuuluva varpuslintusuku. Sukuun kuuluu neljä lajia.
Akepalajeja elää ainoastaan Havaijin saaristossa Tyynellämerellä. Akepat ovat pieniä, värikkäitä lintuja, jotka syövät enimmäkseen hyönteisiä ja hämähäkkejä sekä mettä. Ne elävät kosteissa metsissä ja ovat uhanalaisia elinympäristön tuhoutumisen takia.
Akepalajit

Akekee Loxops caeruleirostris
Akepa Loxops coccineus
Mauinakepa Loxops ochraceus
Oahunakepa Loxops wolstenholmei
Afasi & Filthy

| Afasi & Filthy |
| --- | --- |
 Afasi (vas.) & Filthy esiintymässä Gröna Lundissa, 2008.
Tiedot
Tyylilaji:  hip hop
Kotipaikka:   Uppsala, Ruotsi
Laulukieli:  ruotsi
Jäsenet:  Herbert Munkhammar (Afasi), MC   Magnus Lidehäll (Filthy), tuottaja  
Levy-yhtiö:  Sony BMG  
Aiheesta muualla
www.afasifilthy.se
Infobox OKNimi-testi OK: 
Afasi & Filthy on ruotsalainen Uppsalasta kotoisin oleva hip hop -duo. Duon jäsenet ovat Herbert Munkhammar (Afasi), MC, ja Magnus Lidehäll (Filthy), tuottaja.
Taustaa

Afasi ja Filthy tapasivat toisensa Uppsalalaisessa peruskoulussa, ja 15-vuotiaina he päättivät tehdä omaa musiikkia. Duon ensimmäinen hitti oli "1990 Nånting", joka soi monella ruotsalaisella radiokanavalla ja pysyi niiden kärkipaikoilla viisi viikkoa. Kappaleen tuotannosta vastasi hip hop -yhtye Snook.
Vuonna 2004 duo solmi levytyssopimuksen Sony BMG -levy-yhtiön kanssa. Samana vuonna julkaistiin duon toinen hitti "Bomfalleralla".
Afasi & Filthy kuuluvat myös Maskinen-nimiseen elektro/hip hop -kokoonpanoon.
Diskografia > Albumit

"Snus Porr & Brännvin" (2002)
"1990 Någonting" (2003)
"Hotell Stress" (2006)
"Fläcken" (2008)
Diskografia > EP:t

1990 Nånting (2003)
Jag kunde inte bry mig mindre (2005)
Diskografia > Singlet

1990 nånting (feat. Snook) (2003)
Bomfalleralla (2004)
Le Parkour (2005)
Hej Hej (2006)
Eller Hur!? (2006)
Fredag Hela Månan (2007)
Glider (2008)
Jobb (2008)
Sverigetrotters (2008)
Aiheesta muualla

Viralliset sivut (Arkistoitu – Internet Archive)
Afasi & Filthy Myspacessa (englanniksi)
Albrecht (Württembergin herttua)

Württembergin herttua Albrecht
Albrecht Maria Alexander Filip Josef, Württembergin herttua (23. joulukuuta 1865 Wien, Itävalta – 31. lokakuuta 1939 Altshausen, Saksa) oli Saksan armeijan sotamarsalkka, joka toimi komentajana ensimmäisessä maailmansodassa.
Albrechtin isä oli Württembergin herttua Vilhelm. Albrecht aloitti sotilasuransa vuonna 1883 ulaanirykmentin upseerina. Hän yleni 1896 everstiksi, 1898 kenraalimajuriksi, 1901 kenraaliluutnantiksi ja 1906 kenraaliksi. Hän toimi 1908–1913 Württembergiin sijoitetun 13:nnen armeijakunnan komentajana ja sen jälkeen kuudennen sotilaspiirin tarkastajana. Maailmansodan syttyessä elokuussa 1914 Albrecht sai komentoonsa Saksan neljännen armeijan, joka hyökkäsi heti sodan alussa Luxemburgin kautta Ardennien yli Ranskaan. Hän voitti ranskalaiset Neufchâteaussa 23. elokuuta, taisteli tiensä Maasin yli ja osallistui syyskuun alussa Marnen taisteluun. Marnen tappion jälkeen Albrechtin armeija perääntyi aluksi Champagnen alueelle, mutta se siirrettiin lokakuussa 1914 niin sanotun Atlantin kilpajuoksun yhteydessä Flanderiin. Vuosina 1914 ja 1915 hän johti saksalaisten hyökkäyksiä Ypresissä. Ypresin toisen taistelun alussa saksalaiset käyttivät ensimmäistä kertaa länsirintamalla taistelukaasua aseena.
Elokuussa 1916 Albrecht ylennettiin kenraalisotamarsalkaksi ja hän sai johtoonsa pohjoisen armeijaryhmän eli rintamaosuuden Atlantin rannikolta Sommeen. Helmikuusta 1917 aina sodan loppuun asti hän johti ”armeijaryhmä Albrechtia”, jonka vastuulla oli länsirintaman hiljaisempi eteläpää Elsassissa ja Lothringenissa. Sodan lopussa Saksassa tapahtuneen vallankumouksen seurauksena  Württembergin suku menetti kuninkaallisen arvonsa. Albrecht asui vuodesta 1921 vetäytyneenä linnaansa. Samana vuonna hänestä tuli sukunsa päämies entisen kuninkaan Vilhelm II:n kuoltua lapsettomana.
Albor Tholus

Albor Tholuksen topografinen kartta.
Albor Tholus on sammunut tulivuori Marsissa, Elysium Planitian tuliperäisellä alueella. Se on eteläisin alueen kolmesta suuresta tulivuoresta.
Albor Tholus on 4,5 kilometriä korkea, ja se on läpimitaltaan 160 kilometriä. Vuoren kaldera on läpimitaltaan 30 kilometriä ja 3 kilometriä syvä. Maan tulivuoriin verrattuna Albor Tholuksen kaldera on poikkeuksellisen syvä.
Abraham Pietikäinen

Abraham Pietikäinen (1848–1910) oli suomalainen opettaja ja lastenkirjailija.
Pietikäinen toimi vuodesta 1885 Kymölän (Sortavalan) opettajaseminaarin poikaharjoituskoulun yliopettajana.
Teoksia

Runoja lapsille luettavaksi kotona ja koulussa 1. Toimittaja, Sortavala 1884, 2. lisätty painos Lankinen, Sortavala 1886, 3. painos Lankinen, Käkisalmi 1890
Runoja lapsille luettavaksi kotona ja koulussa 2. Toimittaja, Sortavala 1884, 2. painos Lankinen, Käkisalmi 1891
Runoja lapsille luettavaksi kotona ja koulussa 3. Toimittaja, Sortavala 1884, 2. painos Lankinen, Käkisalmi 1891
Runoja lapsille luettavaksi kotona ja koulussa 4. Toimittaja, Sortavala 1884, 2. painos Lankinen, Käkisalmi 1891
Runoja lapsille luettavaksi kotona ja koulussa 5. Toimittaja, Sortavala 1884, 2. painos Lankinen, Käkisalmi 1891
Musiikkiopin alkeet, koulunuorisoa ja itsekseen oppivia varten. Toimittaja, Jyväskylä 1899
Airspeed

Yrityksen valmistama Airspeed Horsa -liitokone.
Airspeed Aircraft oli vuodet 1931–1951 toiminut englantilainen lentokonetehdas. Sen perustivat Yorkiin A. H. Tiltman ja paremmin kirjailijana tunnettu Nevil Shute Norway yhdessä aiemmin ilmalaivojen kanssa toimineiden henkilöiden kanssa.
Yhtiön ensimmäinen lentokone oli AS4 Ferry, jota esiteltiin huhtikuussa 1932. Vuotta myöhemmin tehdas siirrettiin Portsmouthiin, jossa yritys liittyi vuonna 1934 telakkayhtiö Swan Hunter & Wigham Richardson Limitedin kanssa. Yhtiön nimi muuttui muotoon Airspeed Ltd elokuussa 1934.
Vuonna 1936 yhtiö suunnitteli ja valmisti AS.8 Viceroy -urheilukoneen lentokilpaa varten.
Ensimmäinen menestyksellinen tuote oli vuonna 1937 valmistunut AS.10 Oxford, joka oli koulukone. Vuonna 1940 De Havilland osti  Swan Hunter & Wigham Richardson Limited -yhtiön omistamat osakkeet. Toisen maailmansodan aikana yhtiö teki 3 800 Airspeed Horsa -liitokonetta.  Toisen maailmansodan jälkeen yhtiö ei löytänyt itselleen markkinaa. Vuonna 1951 De Havilland hankki loputkin yhtiön osakkeet ja yhtiön toiminta sulautui sen omistajan toimintaan.
Taustaa

Britannian hallituksen toimeksiannosta suunniteltu ja valmistettu matkustajailmalaiva R.101 tuhoutui 5. lokakuuta 1930 Ranskassa, ollessaan matkalla Egyptin kautta Intiaan. Ilmalaivan tuho sai Britannian hylkäämään ilmalaivojen rakentamisen, mikä ajoi Vickersin täysin hallinnoiman Airship Guarantee Companyn Howdenissa Yorkshiressa lopettamaan toimintansa 2. joulukuuta 1930. Yhtiön tuotantolaitoksen teknikot, suunnittelijat ja työntekijät joutuivat hakemaan uusia töitä. Kaksi suunnittelutoimiston työntekijää A. Hessell Tiltman ja Nevil Shute Norway päättivät perustaa uuden lentokoneiden suunnitteluun ja tuotantoon keskittyvän yrityksen.
Alkutaival

Yhtiö perustettiin 13. maaliskuuta 1931 Yorkissa nimellä Airspeed Limited ja sen pääomana oli 50 000 puntaa jaettuna punnan osakkeisiin. Tiltmanin ja Norwayn, jotka olivat toimitusjohtajina, lisäksi uuden yhtiön hallituksen kuuluivat puheenjohtajana lordi Grimthorpe ja jäseninä Sir Alan J. Cobham sekä A. E. Hewitt. Yhtiön nimen keksi rouva Tiltman.
Aiheesta muualla

Kuvia tai muita tiedostoja aiheesta Airspeed Wikimedia Commonsissa
Aavekuiskaaja

| Aavekuiskaaja> Ghost Whisperer |
| --- | --- |

Tyyli:  Yliluonnollinen draama fantasia kauhu trilleri
Kestoaika:  42-44 minuuttia
Luoja(t):  John Gray
Pääosissa:  Jennifer Love Hewitt Aisha Tyler David Conrad Camryn Manheim Jay Mohr Christoph Sanders Jamie Kennedy
Alkuperämaa:   Yhdysvallat
Alkuperäiskieli:  englanti
Verkko:   CBS    Nelonen
Esitetty:   23. syyskuuta 2005 – 21. toukokuuta 2010
Jaksoja:  107
Tuotanto
Tuottaja(t):  Joe Dishner  Jennifer Love Hewitt
Vastaava(t) tuottaja(t):  Jennifer Love Hewitt (kausi 5) John Gray (kaudet 1-3) Ian Sander Kim Moses
Tuotantoyhtiö(t):  Sander/Moses Productions (2005–2010) Touchstone Television (2005–2007) ABC Studios (2007–2010) Paramount Television (2005–2006) CBS Paramount Television (2006–2009) CBS Television Studios (2009–2010)
Aiheesta muualla
Virallinen sivusto
IMDb 
Aavekuiskaaja (Ghost Whisperer) on yhdysvaltalainen yliluonnollinen draamasarja, jota CBS esitti 23. syyskuuta 2005 – 21. toukokuuta 2010.
Sarja seuraa Melinda Gordon -nimisen naisen (Jennifer Love Hewitt) elämää, joka pystyy näkemään ja kommunikoimaan aaveiden kanssa. Yrittäessään elää tavallista elämää – hän on naimisissa ja omistaa antiikkiliikkeen – Melinda auttaa henkiolentoja selvittämään asiansa elävien keskuudessa, jotta he voivat jatkaa matkaansa tuonpuoleiseen. Melindan tehtävä on hankala ja välillä hän kamppaileekin ihmisten kanssa, jotka työntävät häntä luotaan eivätkä usko hänen kykyynsä. Osa aaveista on salaperäisiä ja Melindan täytyy päätellä vihjeiden avulla kuinka ymmärtää henkeä ja auttaa heitä. Sarjan kirjoitti John Gray ja sitä tuotti Sander/Moses Productions ja vastaavana tuottajana toimi muun muassa Jennifer Love Hewitt yhdessä ABC Studiosin ja CBS Television Studiosin kanssa. CBS peruutti sarjan viidennen tuotantokauden jälkeen 18. toukokuuta 2010.
Juoni

Melinda Gordon on nuori nainen, joka asuu fiktiivisessä Grandview’n kaupungissa, New Yorkissa ja jolla on kyky nähdä ja kommunikoida kuolleiden kanssa. Melinda asuu aviomiehensä Jim Clancyn (David Conrad) sekä myöhemmin poikansa Aiden Lucasin (Connor Gibbs) kanssa. Työkseen Melinda pitää "Same As It Never Was Antiques" -antiikkiliikettä. Aaveet pyytävät Melindalta apua luottaen tälle viestinsä tai täyttäen haasteensa voidakseen siirtyä tuonpuoleiseen. Keskeneräisiä asioita tunnollaan kuolleet ihmiset saattavat jäädä elävien joukkoon eivätkä voi siirtyä tuonpuoleiseen ja Melinda auttaa heitä löytämään rauhan.
Sarjassa esiintyi myös Aisha Tyler, joka esitti Melindan parasta ystävää ja työkaveria Andrea Marinoa. Andrea kuolee kuitenkin traagisesti ensimmäisen tuotantokauden lopussa. Toisella tuotantokaudella Melinda tapaa Delia Banksin (Camryn Manheim), kiinteistövälittäjän jonka kanssa hän ystävystyy. Vaikka aluksi Delia väittääkin Melindan tarvitsevan psykologin apua, lopulta hän hyväksyy Melindan lahjan pysyen kuitenkin aika ajoin epäileväisenä. Delialla on Ned-niminen poika (Tyler Patrick Jones kaudet 2–3, myöhemmin Christoph Sanders), joka saa Melindan lahjan selville paljon ennen äitiään. Melinda ystävystyy myös Rocklandin yliopiston professorin Rick Paynen (Jay Mohr) kanssa, joka auttaa Melindaa ratkaisemaan yhteenottoja aaveiden kanssa. Payne lähtee tutkimusmatkalle Himalajalle neljännen kauden ensimmäisessä jaksossa.
Näyttelijät

| 0 | 1 | 2 |
| --- | --- | --- |
|   Jennifer Love Hewitt   | … |   Melinda Gordon   |
|   David Conrad   | … |   Jim Clancy / Sam Lucas   |
|   Aisha Tyler   | … |   Andrea Marino   |
|   Jay Mohr   | … |   Professori Rick Payne   |
|   Camryn Manheim   | … |   Delia Banks   |
|   Tyler Patrick Jones   | … |   Ned Banks (kaudet 2–3)   |
|   Christoph Sanders   | … |   Ned Banks (kaudet 3–5)   |
|   Jamie Kennedy   | … |   Professori Eli James   |
|   Connor Gibbs   | … |   Aiden Lucas   |
DVD-julkaisut Suomessa

| Kuva | DVD:n nimi | Alkuperäinen nimi | Julkaisupäivä | Tietoa |
| --- | --- | --- | --- | --- |
|  | Ghost Whisperer - Kausi 1 | Ghost Whisperer: Season 1 | 4. toukokuuta 2007 | Boksi sisältää 6 levyä, jossa jaksoja on 22. DVD sisältää suomenkieliset tekstit ja monia ekstroja. |
Alasin

Pieni alasin
Alasin on sepän työkalu, jonka päällä hän pitää metalliesineitä takoessaan  niitä. Alasin on sijoitettu pajassa ahjon läheisyyteen sopivalle työskentelykorkeudelle.
Alasimia on useita eri malleja. Yleisimpiin raskaampiin töihin sopii 50–100 kilon alasin, mutta pienempiin töihin soveltuvat kevyemmätkin alasimet. Alasimessa on yhdestä kahteen pyöreää ”sarvea” taivutuksia varten sekä tasainen selkäpuoli kuumien teräskappaleiden takomista ja työstämistä varten. Alasimen selässä voi olla eri muotoisia reikiä, jotka oli alun perin tarkoitettu pulttien ja niittien kannan takomiseen tai erilaisten aputyökalujen kiinnittämiseen. Alasimen kanssa on käytettävissä alasinjalkoja, alasinpukkeja ja alasinalustoja.
Aiheesta muualla

Wikimedia Commonsissa on kuvia tai muita tiedostoja aiheesta .
Taidesepät ry, työkalut (Arkistoitu – Internet Archive)
Kimmo Kniivilä (Arkistoitu – Internet Archive)
Aker Solutions

| Aker Solutions ASA |
| --- | --- |

Yritysmuoto:  allmennaksjeselskap
Osake:  OSE: AKSO
ISIN:  NO0010716582
Perustettu:  2004
Toimitusjohtaja:  Leif H. Borge (vt.)
Puheenjohtaja:  Øyvind Eriksen
Kotipaikka:  Fornebu, Bærum, Norja
Toimiala:  suunnittelu, öljy-, kemia-, kaivos- ja energiateknologia, teollisuuden koneet ja laitteet, huolto ja ylläpito
Liikevaihto:   57,957 mrd. NOK (2007)
Liikevoitto:   3,538 mrd. NOK (2007)
Tilikauden tulos:   2,464 mrd. NOK (2007)
Henkilöstö:  24 000 (2008)
Omistaja:  Aker ASA (40,27 %)
Kotisivu:  www.akersolutions.com
Infobox OKVirheellinen NIMI-arvo: 
Aker Solutions ASA (ent. Aker Kværner) on norjalainen insinööri- ja rakennuspalvelu- sekä teknologiayritys, joka toimii noin 30 maassa. Sen toimialoja ovat öljy- ja kaasuteollisuus, metallinjalostus ja kemia, kaivostoiminta ja metalli, sekä energiantuotanto. Yhtiön pääomistaja on holding-yhtiö Aker 40,27 % osuudella. Akerin pääosakas puolestaan on ollut vuodesta 1996 lähtien liikemies Kjell Inge Røkke, joka omistaa yhtiöstä 66,66 % ja käyttää siten pääasiallista määräysvaltaa myös Aker Solutionsissa.
Historia

Kværner Brug perustettiin Oslossa 1853. Se aloitti yhteistyön Myrens Verkstedin kanssa 1922, jolloin yritykset jakoivat vesivoima- ja sellukoneiden valmistuksen keskenään. Kværner Brug keskittyi vesivoimaan, Myrens Verksted liittyi yhteistyöhön norjalais-ruotsalais-suomalaista Kamyr yhteistyöyritystä, joka oli sellun- ja paperinvalmistuslaitteiden valmistuksen edeltäjä Aker Kværnerissä.
Vuonna 1943 Kværner ja Myren hankkivat yhdessä Thunes Mekaniske Verkstedin osakekannan. Vuonna 1960 Kjell Langballe, Kværner Brugin johtaja, tuli kaikkien yritysten johtajaksi ja yhteinen holding-yhtiö Kværner Industries a.s. perustettiin joulukuussa 1967. Tällöin konserni koostui 10 norjalaisesta yrityksestä ja siinä oli 3 200 työntekijää, 385 miljoonan kruunun liikevaihdolla. Kværner on ollut listattuna Oslon pörssissä vuodesta 1967.
Yrityksen ensimmäinen telakka oli Mossissa, josta ensimmäinen Kværner kaasutankkeri valmistui 1965. Nestemäistä maakaasua kuljettavia tankkereita valmistettiin Mossissa ja Stavangerissa 1973–1977. Sittemmin yritys hankki Govanin telakan Glasgowsta, Skotlannista 1988, norjalaisen Klevenin 1990, suomalaisen Masa-Yardsin 1991 ja saksalaisen Warnow Werftin 1992. Vuoteen 1996 mennessä yritys oli myös merkittävä kaasutankkereiden ja kylmäkuljetuslaivojen omistaja.
Kværner Engineering aloitti toimintansa 1960-luvun lopulla ja siitä tuli merkittävä öljynporauslauttojen ja -teknologian tuottaja, toimipisteinään muun muassa Egersund ja Stavanger. Sellun- ja paperinvalmistuslaitteiden valmistus jatkui Kamyr-yhtiöissä vuoteen 1990, jolloin se jaettiin Kværnerin ja A. Ahlström Osakeyhtiön kesken, jolloin Kværner Pulp & Paper tuli omaksi liiketoiminta-alueekseen. Tästä toimialasta tuli myöhemmin osa Kværner Pulping & Power -divisioonaa, jonka suomalainen Metso Oyj osti Aker Kvaerneriltä vuonna 2006. Itävaltalainen Andritz AG puolestaan hankki omistukseensa A. Ahlström Osakeyhtiön sellunvalmistuslaiteliiketoiminnan.
Vuonna 1996 yhtiö hankki englantilaisen Trafalgar Housen ja vahvisti asemiaan kansainvälisenä insinööritoimijana. Yhtiön kansainvälinen pääkonttori muutti Lontooseen samana keväänä. Lukuisten hankintojen seurauksena yhtiön rakenne pirstoutui ja synergiaetuja oli vähän. 1999 konserni alkoi myydä monia yhtiöitään, mutta siitä huolimatta yritys ajautui likviditeettikriisiin elokuussa 2001. Heinäkuussa 2000 norjalainen Aker Maritime ASA oli ostanut 26 % Kværner ASA:n osakkeista. Marraskuussa 2001 yritykset tekivät keskenään mittavia talousjärjestelyjä, joiden tuloksena oli jälleen taloudellisesti vahva Kværner, joka keskittyi neljään liiketoiminta-alueeseen. Konserni omaksui Aker Kværner -nimen syksyllä 2002. Se listautui Oslon pörssiin 2. huhtikuuta 2004. Vuonna 2008 konsernin rakenne keskittyi neljään liiketoiminta-alueeseen: Energy Development & Services, Subsea, Products & Technologies ja Process & Construction.
Yhtiö vaihtoi nimensä Aker Solutionsiksi 8. huhtikuuta 2008.
Abraham Paz

| 0 | 1 | 2 |
| --- | --- | --- |

Henkilötiedot
Koko nimi: Abraham Paz Cruz
Syntymäaika: 29. kesäkuuta 1979 (ikä 45)
Syntymäpaikka: El Puerto de Santa María, Espanja
Pelipaikka: keskuspuolustaja
Pituus: 178 senttimetriä
Seura
Seura: Sabadell
Pelinumero: 2
Junioriseurat
1991–1996 1996–1997: Safa San Luís Cádiz
Seurat
| Vuodet | Seura | O (M) |
| 1997–1999 1999–2000 2000–2008 2008–2011 2011–2012 2012– |  Cádiz B →  Portuense  Cádiz  Hércules  Cartagena  Sabadell |   218 (31) 89 (8) 34 (3) 17 (1) |
 Seurajoukkueuran tilastot kattavat vain kansalliset sarjat, päivitetty 19. tammikuuta 2013.
Abraham Paz Cruz (s. 29. kesäkuuta 1979 El Puerto de Santa María, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Sabadellia ja on pelipaikaltaan keskuspuolustaja.
Seurajoukkueura

Paz aloitti ammattilaisuransa Cádizin reservijoukkueesta. Ennen edustusjoukkueeseen nousua vuonna 2000, hän pelasi lainalla kauden 1999–2000 Portuensessa. Kaudeksi 2005–2006 Cádiz nousi maan pääsarjaan Primera Divisióniin, jossa Paz pelasi lopulta yhteensä 22 ottelua ja teki niissä yhden maalin.
Kesällä 2008 hän siirtyi Hérculesiin. Kahden ensimmäisen kauden aikana hän pelasi yhteensä 60 ottelua ja teki kuusi maalia. Joukkue nousi toisen kauden 2009–2010 päätteeksi Primera Divisióniin. Kaudella 2010–2011 Paz pelasi 29 ottelua ja teki niissä kaksi maalia. Hércules putosi kauden päätteeksi jälleen Segunda Divisióniin. Paz sen sijaan vaihtoi seuraa, niin ikään Segunda Divisiónissa pelaavaan Cartagenaan, jossa pelasi kauden 2011–2012 aikana 34 ottelua tehden kolme maalia. Kesällä 2012 hän siirtyi Sabadelliin.
Akepa

| Akepa |
| --- | --- |
 Koiras
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Akepat Loxops
Laji::  coccineus
Kaksiosainen nimi
 Loxops coccineus  (Gmelin, 1789) 

Katso myös
   Akepa Wikispeciesissä   Akepa Commonsissa 
Infobox OKNimi-testi OKIUCN-testi OK: 
Akepa (Loxops coccineus) on peippojen heimoon kuuluva varpuslintu. Se on kotoperäinen laji, jota tavataan vain Havaijisaarilla.
Koko ja ulkonäkö

Akepa on 10 senttimetriä pitkä. Koiras on kirkkaan punaoranssi, ja sen siivet ja perä ovat tummemmat. Naaras on harmaanvihreä, ja sen rinta on keltaoranssi.
Levinneisyys ja elinympäristö

Akepaa tavataan Havaijin saarella kolmella alueella. Sen elinympäristöä ovat metsät, jotka sijaitsevat 1 100–2 100 metrin korkeudessa. Lajin ravintoa ovat hyönteiset ja hämähäkit.
Akepan nimialalajin (Loxops coccineus coccineus) populaatioksi on arvioitu 14 000 yksilöä, ja sen kaksi muuta alalajia on kuollut sukupuuttoon[lähde? ]. Lajin kanta on laskussa.
Akepa on luokiteltu erittäin uhanalaiseksi, koska sen levinneisyysalue on hyvin pieni ja sirpaloitunut. Hakkuut ja maatalouden leviäminen ovat vähentäneet lajin elinympäristöjen määrää.
Albrecht Dürerin talo

Albrecht Dürerin talo
Albrecht Dürerin talo (saks. Albrecht-Dürer-Haus) on Nürnbergissä sijaitseva Albrecht Dürerin kotimuseo, jossa taiteilija asui ja työskenteli 1509–1528. Dürer eli talossa vaimonsa Agnesin, äitinsä, kisällien ja oppipoikiensa kanssa. Nykyään talo kuuluu Nürnbergin museoihin, ja se on turistikohde. Se on myös osa Nürnbergin historiallista mailia.
Talo on rakennettu 1400-luvun lopulla. Ennen Düreriä talo kuului Bernhard Walther -nimiselle kauppiaalle ja astronomille. Kattohuoneistossa on edelleen Waltherin observatorio. Dürer osti talon 275:llä guldenilla vuonna 1509. Vuonna 1871 talossa avattiin hänen nimeään kantava museo.
Talo sijaitsee lähellä Nürnbergin linnaa osoitteessa Albrecht-Dürer-Straße 39. Sen edustalla on Tiergärtnertor-aukio, jota kutsutaan usein Düreraukioksi (saks. Dürerplatz).
Wikimedia Commonsissa on kuvia tai muita tiedostoja aiheesta .
Nürnbergin historiallinen maili
Stadtbefestigung
Marthakirche
Klarakirche
Mauthalle
Lorenzkirche
Nassauer Haus
Heilig-Geist-Spital
Synagogendenkmal
Schuldturm
Katharinenruine
Frauenkirche
Hauptmarkt
Schöner Brunnen
Raatihuone
Fembohaus
Tucherschloss
Pellerhaus
Sieben Zeilen
Kaiserburg
Felsenberg
Käsityöläiskortteli
Pilatushaus
Tiergärtnertor
Johannisfriedhof
Hesperidengärten
Adam-Kraft-Kreuzweg
Albrecht Dürerin talo
Historischer Kunstbunker
Krämersgassen
Unterirdische Felsengänge
Schürstabhaus
Sebalduskirche
Sebalder Pfarrhof
Hallersches Haus
Weißgerbergasse
Kettensteg
Weinstadel
Unschlittplatz
Unschlitthaus
Henkersteg
An den Fleischbänken
Albania talviolympialaisissa 2014

Albania osallistui Sotšin talviolympialaisiin 2014.
Albania oli ensimmäisen kerran mukana talviolympialaisissa Torinossa 2006. Maan ainoa edustaja oli alppihiihtäjä Erjon Tola. Hän kilpaili supersuurpujottelussa, suurpujottelussa ja pujottelussa. Tola oli mukana myös Vancouverissa 2010 edelleen ainoana albanialaisena. Tola toimi myös Albanian joukkueen lipunkantajana olympialaisten avajaisseremoniassa.
Joukkue > Alppihiihto

Erjon Tola
Suela Mehilli